Masahudu Alhassan

Masahudu Alhassan (s. 1. joulukuuta 1992 Tarkwa, Ghana) on ghanalainen jalkapalloilija. Hänen pelipaikkansa on vasen laitapuolustaja. Hän edustaa kaudella 2020 Suomen Veikkausliigassa pelaavaa Turun Palloseuraa.Masahudu Alhassan National Football Teams -sivustolla 

Alhassan pelasi Genoassa neljä Serie A -ottelua kaudella 2011–2012. Tämän jälkeen hän pelasi Serie B:ssä Novaran, Latinan ja Perugian joukkueissa. Hän kuului yli kaksi vuotta Udinesen omistukseen mutta ei päässyt pelaamaan sen edustusjoukkueessa kertaakaan. Vuosina 2018–2019 Alhassan pelasi Albaniassa ja Saudi-Arabiassa. Kaudeksi 2020 hän siirtyi Veikkausliigassa pelaavaan Turun Palloseuraan. Hän teki maalin viidennessä liigaottelussaan FC Lahtea vastaan.

Alhassan on pelannut Ghanan maajoukkueessa kahdeksan ottelua: kaksi vuonna 2011 ja kuusi vuonna 2012. Hän oli mukana Afrikan-mestaruuskilpailuissa 2012 ja pelasi viisi joukkueensa kuudesta ottelusta.

 Lähteet 

Luokka:Ghanalaiset jalkapalloilijat
Luokka:Vuonna 1992 syntyneet
Luokka:Elävät henkilöt